《顷岁卜居郡南至是始辞郭使君还山怅然有作》
明代·林大春

凤凰春色倚匡庐，岁暮逢君此卜居。蜀郡依严非杜甫，临邛访吉岂相如。

指南漫说文章在，虚左谁云礼数疏。此日予归君赴阙，可能无梦到樵渔。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。